ગુજરાતી ભાષાના દૃઢિકરણ માટે તેમણે સૂચવેલા ઉપાયો જાણવા જેવા છે: કોષ અને વ્યાકરણની રચના યોગ્ય અધિકારી વિદ્વાન પાસે કરાવવી, પદશુદ્ધિ અને વાક્યશુદ્ધિને સાંકળતી વાક્યરચનાની નિશ્ચિત પદ્ધત્તિ, રસ-અલંકાર-છંદ સંબંધી ગ્રંથો રચવા, સંસ્કૃતના શબ્ધભંડોળનો વિનિમય, ભારતીય અન્ય ભાષાઓના શબ્દો આવશ્યકતા અનુસાર લેવા, બિનજરૂરી પરભાષાના શબ્દોનો તિરસ્કાર, જૂની ગુજરાતીમાંથી રમણીય શબ્દોનો વિનિયોગ, પ્રદેશિક બોલીઓના શબ્દોનો ઉપયોગ, ઉપરના કાર્યને અભ્યાસનિષ્ટ વિદ્વાનોને સોપવામાં આવે -એવાં રચનાત્મક-સર્જનાત્મક સૂચનો શાસ્ત્રીજી દ્વારા કરવામાં આવ્યાં છે.